Jørgen Christensen Garnaas

Jørgen Christensen Garnaas (Jørgen Garnæs, postjager),<ref>[http://www.rosekamp.dk/Weinwich_All_CD/G_proeve_color.pdf Weinwich, N. H.: Dansk, Norsk, og Svensk, Kunstner-Lexicon, 1829. Besøkt 4. april 2015]</ref> også kalt Jørgen Postfører'' (født 1723 i Nes i Hallingdal, død 27. november 1798 i Bergen) var en norsk billedskjærer og postfører, bosatt i Bergen i årene 1742–50.

Nordmandsdalen 
Garnaas er kjent for å ha skåret små figurer i elfenben og hvalrosstann, som viste færøyske og norske bønder og fiskere i folkedrakter. Kong Frederik V fikk ideen om å bruke figurene som forlegg for store statuer som kunne settes opp i Nordmandsdalen ved Fredensborg slott som en hyllest til den norske del av monarkiet. Billedhuggeren Johann Gottfried Grund sto for fremstillingen av de ca. 70 sandstensfigurene. Imidlertid tok pengene slutt, og derfor ble fire islandske bønder som skulle ha supplert samlingen, aldri gjort ferdige. 

Det Kongelige Kunstkammer kvitterte i 1771 for en serie tredukker, også utført av Garnaas. Historisk museum i Bergen har 44 dukker som formentlig også er Garnaas' verk. Fremstillingen av draktene er nøyaktig utført, og er derfor sammen med Grunds statuer en verdifull kilde til studiet av norske folkedrakter.

Referanser 

Norske billedkunstnere
Postfolk